**Ekstraordinær generalforsamling i SAS Løbeklub 2021**

**Onsdag den** **9. juni 2021 klokken 1800**

**Dagsorden:**

1. Åbning af mødet og godkendelse af indkaldelsen

2. Valg af mødesekretær

3. Godkendelse af forslag vedrørende passivt medlemskab, der medfører en ændring i vedtægternes §3

**Referat:**

1. Verner Poulsen fortsatte som dirigent og konstaterede, at den ekstraordinære generalforsamling var rettidig indkaldt.

2. **Allan Holst Olsen fortsatte som mødesekretær.**

3. Forslag fra Steen Ludwig, der vil medføre en ændring i vedtægternes §3.

Som passivt medlem kan man deltage i klubbens sociale arrangementer og generalforsamlinger. Og har taleret, men IKKE stemmeret ved generalforsamlinger.

Begrundelse: Passive medlemmer skal IKKE kunne bestemme, hvad der sker/skal ske i en klub.

Følgende afsnit fjernes fra vedtægterne:

Man kan også stille op som bestyrelsesmedlem. Hvis man er SAS ansat, og passivt medlem af klubben, kan man vælges til kasserer eller formand i klubben, hvis man ønsker det.

Begrundelse: Man kan ikke være passiv i en klub, hvis man samtidig er AKTIV i bestyrelsen.

Forslaget kom til afstemning og blev endnu engang delt op i to dele. **Del 1** hvor passive medlemmer kun skal have taleret og ikke stemmeret. Og **del 2**, hvor man ikke kan være passiv i en klub, hvis man samtidig er aktiv i bestyrelsen. Resultatet blev som følger:

 **Del 1** : 15 stemmer for

 1 undlod at stemme

 **Del 2** : 15 stemmer for

 1 undlod at stemme

Forslaget er hermed godkendt og vedtaget. Ændringen er rettet i vedtægternes §3.

**Dirigenten takkede for god ro og orden. Herefter gav klubben middag.**

**Referent: Allan Holst Olsen**